Lav et referat af nedenstående tekst:

Tekst:
Anklagen lød på dokumentfalsk af særlig grov karakter i Retten i Hjørring tirsdag, hvor direktøren og en medarbejder fra den nu lukkede fiskefabrik Jelex Seafood sad på anklagebænken. Tirsdag eftermiddag faldt dommen. Begge er idømt tre måneders betinget fængsel, idet retten i Hjørring har fundet dem begge skyldige i dokumentfalsk. De er således dømt for at have forfalsket laboratorierapporter fra den tidligere Hirtshals-virksomhed, så positive listeriatest for laks i stedet fremstod negative. En alvorlig sag, da listeriabakterien kan være livsfarlig. Nægtede sig skyldig Forsvarererne til de to nu dømte mænd gik i deres procedurer efter at begge klienter skulle frifindes. Forsvarerne stillede sig særdeles kritiske overfor troværdigheden hos det vidne, der havde anmeldt virksomheden for at have fusket  med dokumenter således at flere partier laks pludselig blev fri for listeria. - Jeg mener, hun er utroværdig, lød det fra forsvarer Mogens Mogensen Olesen. Den anden forsvarsadvokat Jan Snogdal mente i sin procedure, at vidnets forklaring har karakter af en kulørt kriminalroman. - Hendes forklaringer  er for langt ude, sagde han. Sagen blev oprullet i TV 2-programmet Operation X i 2018, hvor vidnet lavede skjulte lydoptagelser og udleverede virksomhedens forfalskede dokumenter, hvilket fik både fødevarestyrelsen og laboratoriet bag de oprindelige listeriatest til at politianmelde fiskefabrikken. Nu er den tidligere direktør og en tidligere ansat så dømt. Begge dømte modtog dommene.

Referat:
En tidligere direktør og en tidligere ansat hos virksomheden Jelex Seafood er idømt tre måneders betinget fængsel.